**2ο Δημοτικό Σχολείο Καρπενησίου**

**Εγγραφές μαθητών και μαθητριών στην Α΄ Τάξη**

**για το σχολικό έτος 2021-2022**

Αγαπητοί γονείς,

σας ενημερώνουμε ότι τη σχολική χρονιά **2021 – 2022** στην **Α΄ τάξη** του σχολείου μας θα φοιτήσουν μαθητές/τριες που γεννήθηκαν από **1-1-2015** έως και **31-12-2015**.

Οι εγγραφές, λαμβάνοντας όλα τα απαιτούμενα μέτρα αποφυγής διασποράς του κορωνοϊού, θα πραγματοποιούνται με φυσική παρουσία των γονέων, καθημερινά από τη **Δευτέρα 1 Μαρτίου 2021**  **μέχρι και την**  **Παρασκευή 19 Μαρτίου 2021** μεταξύ των ωρών **10:00 έως και 13:00 μετά από τηλεφωνικό ραντεβού στο τηλέφωνο: 2237022777.** (Απαραίτητο λόγω έκτακτων υγειονομικών μέτρων).

Τα **απαιτούμενα δικαιολογητικά** για την εγγραφή στην **Α΄ τάξη** του δημοτικού σχολείου είναι τα εξής:

* **Αίτηση - Υπεύθυνη Δήλωση εγγραφής** που συμπληρώνεται στο σχολείο.
* Επίδειξη του **Βιβλιαρίου Υγείας (Εμβολίων) του/της μαθητή/μαθήτριας**, ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.
* **Αποδεικτικό στοιχείο** από το οποίο διαπιστώνεται η **διεύθυνση κατοικίας** **του/της μαθητή/τριας**. π.χ. λογαριασμός ΔΕΚΟ, συμβόλαιο ενοικίασης ή αγοράς κατοικίας, έντυπο Ε1 Φορολογικής δήλωσης.

Στο σχολείο μας εγγράφονται οι μαθητές που διαμένουν μόνιμα εντός των ορίων της Σχολικής Περιφέρειας του 2ου Δημοτικού και 2ου Νηπιαγωγείου Καρπενησίου. Τα όρια ορίζονται:

Νότια από τις οδούς Αμαζόνων - Γρ. Λαμπράκη - Ζορμπά - Νικ. Στράτου - Ιερομνήμονος - Σπ. Τσιτσάρα - Εθν. Αντιστάσεως -Ζηνοπούλου - Ιατρίδου - Ανώνυμος 22 - Ανώνυμος 21.

Βόρεια από τις οδούς Ευτυχίας - Προυσιωτίσσης - Ομήρου - Χλόης - Νικ. Στράτου - Βελουχιώτη - Χαρ. Τρικούπη.

Δυτικά από την οδό Ισιδώρας και Οδικού Κόμβου

Αιτήσεις εγγραφής δύνανται να υποβάλλουν και γονείς ή κηδεμόνες που διαμένουν εκτός σχολικής περιφέρειας, εφόσον στο σχολείο φοιτούν ήδη αδέλφια του/της προς εγγραφή μαθητή/τριας.

* **Στην περίπτωση μαθητών με αναπηρία και ειδικές εκπαιδευτικές ανάγκες οι γονείς/κηδεμόνες συνυποβάλλουν γνωμάτευση από Κ.Ε.Σ.Υ. ή δημόσιο ιατροπαιδαγωγικό κέντρο ή άλλη δημόσια αρμόδια υπηρεσία, χωρίς αυτή να αποτελεί προϋπόθεση εγγραφής.**
* **Ατομικό Δελτίο Υγείας Μαθητή (Α.Δ.Υ.Μ.)** Το έντυπο θα σας δοθεί στο σχολείο προκειμένου να το συμπληρώσει ο/η παιδίατρος που θα εξετάσει το παιδί.
* **Βεβαίωση φοίτησης νηπιαγωγείου**. Για τα παιδιά που φοιτούν στο 2ο Νηπιαγωγείο Καρπενησίου δεν απαιτείται. Οι βεβαιώσεις θα παραληφθούν από το 2ο Νηπιαγωγείο. Για τα παιδιά που φοιτούν σε άλλο νηπιαγωγείο θα πρέπει οι γονείς να προσκομίσουν τη βεβαίωση φοίτησης που θα τους χορηγηθεί από το νηπιαγωγείο που φοιτά το παιδί τους.
* **Πιστοποιητικό γέννησης Δήμου ή Κοινότητας.** (Δεν απαιτείται. Αναζητείται από το σχολείο μας μέσω του Πληροφορικού Συστήματος myschool του Υ.ΠΑΙ.Θ).

**Εγγραφή στο Προαιρετικό Ολοήμερο Πρόγραμμα και στο Τμήμα Πρωινής Ζώνης**

Οι ενδιαφερόμενοι γονείς θα υποβάλουν σχετική αίτηση-δήλωση που θα συμπληρωθεί στο σχολείο.

Στο Ολοήμερο Πρόγραμμα μπορούν να εγγράφονται όλοι/ολες οι μαθητές/ μαθήτριες χωρίς προϋποθέσεις.

Στο Τμήμα Πρωινής Ζώνης (07:00-08:00) έχουν δικαίωμα συμμετοχής, οι μαθητές/τριες που είναι εγγεγραμμένοι/νες και φοιτούν στο Προαιρετικό Ολοήμερο Πρόγραμμα.

Υ.Γ. Για οποιαδήποτε άλλη πληροφορία καλέστε στο **τηλ:2237022777**ή αποστείλετε **e-mail: 2dimkarpen@sch.gr**